මේ අතර ඒ මහතා පෙන්වා දෙන්නේ ජාත්‍යන්තර මානව හිමිකම් කවුන්සිලයේ වාර්ෂික සැසිවාරයේ දී ශ්‍රී ලංකාවට එරෙහිව ඉදිරිපත් වන ඕනෑම අභියෝගයකට සාර්ථකව මුහුණ දීමට සූදානම් බවයි.මේ අතර එක්සත් ජාතීන්ගේ මානව හිමිකම් කවුන්සිලයේ අරමුදල් හා කාර්ය මණ්ඩලය පිළිබඳව විනිවිදභාවයක් තිබිය යුතු බවට යෝජනාවක් ගෙන ඒම සඳහා ද ශ්‍රී ලංකාව සූදානම් වෙයි.එළඹෙන ජගත් මානව හිමිකම් සැසිවාරයේදී එම යෝජනාව ගෙන ඒමට සැළසුම්කර තිබෙන අතර ඒ සඳහා කියුබාව, පාකිස්තානය, චීනය, රුසියාව හා ඇල්ජීරියාව ඇතුළු රටවල් කිහිපයක් සහයෝගය ලබාදීමට සූදානමින් සිටින බව විදේශ කටයුතු අමාත්‍යාංශය පවසයි.ජගත් මානව හිමිකම් කවුන්සිලයේ අරමුදලින් සියයට 80 ක් පමණ ඇමෙරිකා එක්සත් ජනපදය හා එම රටට සහාය දෙන බලවත් ජාතීන් විසින් සපයන අතර එම කවුන්සිලයේ වැදගත් තනතුරු වලින් වැඩි ප්‍රමාණයක් එම රටවල විදේශ සේවාවන්හි නියුතු නිලධාරීහු හොබවති.පසුගිය වසරේ පැවැති 18 වැනි සැසිවාරයේදී ද ශ්‍රී ලංකාව මෙවැනිම යෝජනාවක් ගෙන ඒමට කටයුතු කරන ලද අතර ඒ සඳහා සහාය ලබාදීමේ රටවල ඉල්ලීම මත එය කල්දැමීමට තීරණය කෙරිණි.ඒ වෙනුවෙන් ජිනීවාහි ශ්‍රී ලංකා තානාපති තමරා කුනනායගම් මහත්මිය විශේෂ ප්‍රකාශයක් කළාය.ඇමැති මහින්ද සමරසිංහ මහතාට අමතරව විදේශ කටයුතු ඇමැති මහාචාර්ය ජී.එල් පීරිස්, වාරිමාර්ග හා ජල සම්පත් කළමනාකරණ ඇමැති නිමල් සිරිපාල ද සිල්වා, පරිසර ඇමැති අනුර ප්‍රියදර්ශන යාපා, පාර්ලිමේන්තු මන්ත්‍රී සජින් වාස් ගුණවර්ධන, මහත්වරු ඇතුළු නියෝජිත කණ්ඩායමක් මේ සමුළුවට සහභාගි වීමට නියමිතය..